Í framhaldi af umræðu upp á síðkastið um ávana - og fíkniefni er fróðlegt að skoða hvernig notkun ópíóíða og fleiri skyldra lyfja hefur verið að þróast undanfarin áratug . Í línuriti hér að neðan er sýnd notkunin í skilgreindum dagskömmtum á 1000 íbúa á dag . Notkun morfíns ( N02 AA 01 ) hefur farið jafnt og þétt vaxandi úr 0,46 í 1,56 DDD / 1000 íbúa / dag á tímabilinu . Nú er hér aðallega um að ræða lyfið Contalgin . Notkun kódeíns í blöndum ( N02 AA 59 , Íbúkód sterkar , Panocod og Parkódín forte ) fer mjög ört vaxandi , en aðeins virðist slakna á síðustu tvö árin . Notkun lyfseðilsskyldra lyfja sem innihalda kódeín ( N02B , Kódimagnýl , Parkódín og Parakód ) hefur farið ört minnkandi eftir 1995 en notkun sömu lyfja í þeim pakkningastærðum sem eru undanþegin lyfseðilsskyldu ( Parkódín og Parakód , töflur og stílar 10 stykki ) hefur farið vaxandi . Nýtt á markaði er fentanýl í plástraformi og eykst notkun þess . Tramadól kom á markað 1994 og hefur verið notað æ meira en nú eru átta sérheiti lyfsins með markaðsleyfi . Notkun methýlfenídats tók að vaxa mjög ört eftir 1995 og virðist ekkert lát vera á þeirri þróun . Öll eru þessi lyf eftirritunarskyld nema tramadól .